RCL ควักเงินเฉียด 500 ลบ. ซื้อเรือใหม่ 1 ลำ ขนาด 2800 TEU
RCL ควักเงินเฉียด 500 ลบ. ซื้อเรือใหม่ 1 ลำ ขนาด 2800 TEU อายุงาน 16 ปี
16 มี.ค. 2564

บริษัท อาร์ ซี แอล จำกัด (มหาชน) หรือ RCL เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท ริจิแนล คอนเทนเนอร์ ไลน์ พีทีอี จำกัด ซึ่งเป็นบริษัทย่อยที่บริษัทฯถือหุ้นทั้งจำนวน และจดทะเบียนจัดตั้งในประเทศสิงคโปร์ ซื้อเรือจำนวน 1 ลำ คือ M.V. Irenes Reliance อายุงาน 16 ปี ขนาด 2800 TEU
ทั้งนี้ บริษัทฯซื้อเรือลำดังกล่าวจากบริษัทซึ่งไม่ได้เป็นบุคคลที่เกี่ยวโยงกับบริษัทฯ โดยมีมูลค่าการซื้อรวม 496,337,950 บาท (อัตราแลกเปลี่ยน 1 เหรียญสหรัฐฯ เท่ากับ 30.73 บาท) และมีมูลค่ารวมของสิ่งตอบแทนคิดเป็น 2.759% ซึ่งไม่เข้าข่ายการเปิดเผยข้อมูลตามประกาศตลาดหลักทรัพย์แห่งประเทศไทย เรื่องหลักเกณฑ์ วิธีการ และการเปิดเผยเกี่ยวกับการได้มาหรือจำหน่ายไปซึ่งสินทรัพย์ของบริษัทจดทะเบียน ดังนั้นจึงไม่ต้องแจ้งสารสนเทศต่อผู้ถือหุ้น